Prekladacia správa
Jedným z nevyhnutných predpokladov plynulej realizácie programov a projektov financovaných zo štrukturálnych fondov, Kohézneho fondu a Európskeho námorného a rybárskeho fondu je existencia systému finančného riadenia na národnej úrovni s jasne zadefinovanými postupmi a zodpovednosťami jednotlivých orgánov.
Systém finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzia 1.0 bol schválený uznesením vlády č. 558/2013 zo dňa 5. novembra 2014.
K zmene v Systéme finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzia 2.1 dochádza z dôvodu:
•	zapracovanie zmien vyplývajúcich z prijatia nariadenia Európskeho parlamentu a Rady (EÚ, Euratom) č. 2018/1046 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a zrušení nariadenia (EÚ, Euratom) č. 966/2012 v platnom znení
•	doplnenia a spresnenia ustanovení týkajúcich sa prebiehajúceho skúmania; 
•	opravy zjavných chýb v písaní;
•	úpravy príloh 1b, 1d a 1f v súvislosti s číselníkom neoprávnených výdavkov;
•	úpravy prílohy 10 v súvislosti so zmenami v možnostiach výberu v poliach „Typ veci“ a „Súd“. 
Materiál sa nevzťahuje na ostatné procesy riadenia, ktoré sú metodicky upravené centrálnym koordinačným orgánom v Systéme riadenia európskych štrukturálnych a investičných fondov na programové obdobie 2014 – 2020, resp. na vládny audit.
Ustanovenia nariadenia Európskeho parlamentu a Rady (EÚ, Euratom) č. 2018/1046 sa neaplikujú v prípade, ak riadiaci orgán nepristúpi k podpisu dodatku k zmluve o poskytnutí NFP. V tomto prípade ostáva v platnosti nariadenie Európskeho parlamentu a Rady (EÚ, Euratom) č. 966/2012 a nariadenie Komisie (EÚ) č. 1268/2012.
Predkladaný materiál nemá vplyvy na rozpočet verejnej správy, podnikateľské prostredie, životné prostredie, informatizáciu spoločnosti a ani sociálne vplyvy.
Materiál nebol predmetom medzirezortného pripomienkového konania.
Materiál nadobúda platnosť dňom schválenia ministrom financií Slovenskej republiky, t. j. 27. augusta 2018 a účinnosť dňa 1. septembra 2018. 
Jednotlivé subjekty zapojené do finančného riadenia štrukturálnych fondov, Kohézneho fondu a Európskeho námorného a rybárskeho fondu sú povinné zapracovať postupy vyplývajúce zo Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020, verzie 2.1 do svojich vnútorných predpisov najneskôr do 1. novembra 2018.